2016 márciusában bejelentették, hogy ő lesz Talant Dujsebajev utódja a magyar válogatott kispadján, szerződése a 2017-es világbajnokság végéig szól. A Vb-re a Szerbia elleni pótselejtezőn kettős győzelemmel jutott ki a csapat. A tornán negyedik lett a csoportkörben, a nyolcaddöntőben az olimpiai bajnok dánok ellen bravúrt elérve 27–25-ös győzelmet ért el irányításával. A negyeddöntő lett a végállomás, a későbbi ezüstérmes Norvégia ellen 31–28-as vereséget mért a magyar válogatottra, amely a 7. helyen végzett a tornán.